Järjekordselt pean ma alustama heietusega teemal,  kuidas kunagi oli rohi rohelisem ja päike paistis eredamalt   . Selle üle et ta Vahemere ääres eredamini paistis kui Eestis, ei maksa muidugi imestada. Ega sellegi üle, et sealsetel viigimarjadel ütlemata magus maitse oli. Eestisse satub värskeid viigimarju siiski võrdlemisi harva, viimasel ajal on isegi kuivatatutega raskusi. Tallinnas kuulukse neid sügiseti siiski nii ühes kui teises kohas üpris  mõistliku hinnaga müügil olevat. Tartut miskipärast ei arvata mõistlikuks nendega kostitada. Nurisesin selle üle, mis ma nurisesin, fakte see ei vääranud. Ent ühel heal päeval ütles sisetunne mulle, et lõuna ajal on täiesti hädavajalik turuhoonest läbi käia. Ja sealt ma lõpuks oma dekoratiivse välimusega lillakoorelised tegelased kätte sain.